[{"text_idx": "#000000", "text": "Taustateavet pu\u0308hade pidamiseks koos lastega"}, {"text_idx": "#000001", "text": "Kuidas ta\u0308iskasvanuna kristlikke pu\u0308hasid to\u0303lgendada niiviisi, et neid koos lastega ta\u0308histada? Tuginedes waldorflasteaiakasvataja kogemustele, vaatleb autor kristliku aastaringi pu\u0308hade olulisi kujundeid ja kombeid ning uurib nende vaimseid tagamaid. Ta ra\u0308a\u0308gib olemasolevatest pu\u0308hadekommetest, avab taustu ja annab uusi ta\u0308henduslikke nu\u0308ansse. Esiplaanil seisavad koos lastega pu\u0308hade ta\u0308histamise kombed, sest lapsed vajavad mo\u0303testatud pilti. Seejuures on suurima ta\u0308htsusega, et kombed oleks to\u0303eses suhtes sisulise ta\u0308hendusega. Ka\u0308esoleva raamatu keskseks u\u0308lesandeks on selle suhte na\u0308itamine ja kombestiku su\u0308mbolite la\u0308bito\u0308o\u0308tamine."}, {"text_idx": "#000002", "text": "Koroona. Kuidas selle kriisiga toime tulla? Antroposoofilisi ta\u0308helepanekuid ning meditsiinilisi ja terapeutilisi soovitusi"}, {"text_idx": "#000005", "text": "Waldorfpedagoogika po\u0303hijooned lapsepo\u0303lves: su\u0308nnist kuni kolmanda eluaastani"}, {"text_idx": "#000007", "text": "Antroposoofilisele inimo\u0303petusele tuginev ka\u0308siraamat lapsevanematele ja kasvatajatele.\n\u00ab... Lapsed ei po\u0308o\u0308ra pilku aga mitte ainult asjade maailmale, vaid just eriti inimestele enda u\u0308mber. Matkides tajuvad nad isiku omapa\u0308ra, iseloomulikku suhtlemislaadi \u2013 kuidas nad omavahel ra\u0308a\u0308givad, millised on nende hoiakud jne. Niimoodi talletatakse su\u0308gavalt alateadvuslikult tavad ja kombed, isegi moraali alged. Inimene ei ole oma u\u0308mbrusega kunagi tihedamalt seotud kui kolmel esimesel eluaastal...\u00bb"}, {"text_idx": "#000008", "text": "Kuidas digimeedia maailmas tervelt u\u0308les kasvada?"}, {"text_idx": "#000009", "text": "\u201cKuidas digimeedia maailmas tervelt u\u0308les kasvada\u201d on ka\u0308siraamat, mis propageerib digitaalmeedia pa\u0308devat ja eakohast tutvustamist lastele ja noortele, olles toeks vanematele, koolidele ja muudele seotud isikutele ning see on valminud koosto\u0308o\u0308s ekspertide ja erialaorganisatsioonidega."}, {"text_idx": "#000010", "text": "\u201c\u201d... Paljude avaldatud uurimisto\u0308o\u0308de ja mahukate metaanalu\u0308u\u0308side tulemused viitavad, et liiga varajase digitaliseerimisega lasteaedades ja koolides kaasnevad negatiivsed ko\u0303rvalmo\u0303jud ja ohud: see ha\u0308irib otsmikusagara arengut ning sellega seotud mo\u0303tte- ja eneseregulatsioonivo\u0303imet, kahjustab ru\u0308hti ja na\u0308gemist, va\u0308hendab empaatiavo\u0303imet, takistab eneseva\u0308ljendusoskuste arengut ning tekitab sotsiaalmeediaso\u0303ltuvust ja suurendab so\u0303ltuvusriski. Lisanduvad ko\u0303rvalmo\u0303jud, mida ei ole veel piisavalt uuritudki \u2013 elektromagnetkiirguse mo\u0303ju na\u0308rvisu\u0308steemile, mis lapse- ja noorukieas reageerib palju tundlikumalt kui hilisemas elus...\u201d\u201d"}, {"text_idx": "#000011", "text": "Marie-Luise Compani ja Peter Lang"}, {"text_idx": "#000012", "text": "Ta\u0308napa\u0308eval ka\u0308ivad paljud lapsed lasteaedades ja koolides ning elavad nu\u0308u\u0308disaegsetes majades, neil on piisavalt su\u0308u\u0308a, tagatud on arstiabi ja nad kasvavad turvalises ja su\u0308damlikus keskkonnas. Siiski elavad paljud lapsed keskkonnas, kus puudub mo\u0303ttekas orientiir, nende individuaalne areng on alla surutud ja takistatud. Lapsi u\u0308mbritseb va\u0308givald, ahnus, egoism ja u\u0308ksko\u0303iksus. Takistatakse nende liikumisro\u0303o\u0303mu, manipuleeritakse fantaasiajo\u0303ududega, nad ei saa oma ko\u0303neoskusi ta\u0308ielikult va\u0308lja arendada. Paljud lapsed kannatavad stressi, na\u0308rvilisuse, hirmu, kuulmisha\u0308irete, uneha\u0308irete ja allergiate all. Ka\u0308esoleva raamatu kogutud artiklid pu\u0308u\u0308avad kirjeldada lapse elementaarseid po\u0303hivajadusi ja nendest ideedest la\u0308htudes suunata lugejat mo\u0303tteka ja tervislikult mo\u0303juva kasvatuse elluviimisele. U\u0308htlasi viitavad autorid ohtudele lapse arengus, mille hulka kuuluvad varase lapsepo\u0303lve \u201ekiirendamispedagoogika\u201d (mida varem, seda parem) kahjulikud mo\u0303jud, kooliminekuea langetamine, lasteaia kooliks muutmine, ja pakuvad tervendavaid alternatiive."}, {"text_idx": "#000013", "text": "Laste aeg \u2013 laste aed"}, {"text_idx": "#000014", "text": "Raamatu autor Monika Gustavson annab oma o\u0303pingu-to\u0308o\u0308kogemusele ja lugemusele toetudes elava ettekujutuse waldorflasteaia pedagoogilistest la\u0308htepunktidest ja tegevustest. Ka\u0308sitlemist leiavad ko\u0303ik olulisemad valdkonnad, mida va\u0308ikese lapse loomuse, tema hingeliste ja kehaliste vajadustega seoses waldorfpedagoogikas silmas peetakse. Teksti illustreerivad pildid Tallinna Ilmapuu Waldorflasteaiast."}, {"text_idx": "#000015", "text": "Neli temperamenti pedagoogikas ja enesekasvatuses"}, {"text_idx": "#000017", "text": "Helmut Elleri raamat viib meid po\u0303nevasse ja elulisse temperamentide maailma. Autor ka\u0308sitleb temperamendio\u0303petust ning selle rakendamisvo\u0303imalusi pedagoogikas, enesekasvatuses ja inimsuhetes erinevatest ja tihti ka ootamatutest vaatenurkadest. Lisaks po\u0303gusale ajaloolisele tagasivaatele on raamatus viiteid ka temperamendifenomeni inimeseo\u0303petuslikele alustele. Po\u0303hita\u0308helepanu on suunatud eelko\u0303ige pedagoogilis-kasvatuslikele ku\u0308simustele, sest erineva temperamendiga laste o\u0303ige kohtlemine ja nende u\u0308heku\u0308lgsuste harmoneerimine on o\u0303petajate ning lastevanemate u\u0308ks olulisemaid kasvatuslikke u\u0308lesandeid, mille juures ei saa puududa ka va\u0308ltimatu enesekasvatuslik aspekt. Raamatu suureks va\u0308a\u0308rtuseks on autori elav esitusviis, va\u0308rvikad kirjeldused ja rohked praktilised no\u0303uanded."}, {"text_idx": "#000018", "text": "U\u0308ldine inimeseo\u0303petus kui pedagoogika alus"}, {"text_idx": "#000019", "text": "\u201eU\u0308ldine inimeseo\u0303petus kui pedagoogika alus\u201d on ettevalmistav loengukursus, mille Rudolf Steiner pidas 1919. a. su\u0308gisel, esimese, tema pedagoogiliste po\u0303himo\u0303tete ja\u0308rgi rajatud kooli, Stuttgardi Vaba Waldorfkooli tulevastele o\u0303petajatele.\nLoengukursuses antakse antroposoofilisest vaimuteadusest la\u0308htuvalt mitmeku\u0308lgne u\u0308levaade inimesest, kui vaimsest, hingelisest ja fu\u0308u\u0308silisest olevusest, seostades ka\u0308sitletavat paljude oluliste pedagoogiliste ku\u0308simustega.\nLoengutes esitatu paremaks ajakajaliseks mo\u0303istmiseks ja seostamiseks muu antroposoofilise literatuuriga on raamatule lisatud mahukas ma\u0308rkuste ja viidete osa."}, {"text_idx": "#000020", "text": "Kogumik \u201eLapse kasvatamine\u201d sisaldab Rudolf Steineri pedagoogikaalaseid tekste erinevatest ajaja\u0308rkudest, alates esimesest publikatsioonist kuni viimase o\u0303petajatele peetud kursuseni.\nValitud tekstid annavad u\u0308levaate waldorfpedagoogika vaimuteaduslikest alustest, seosest erinevate ajastute kasvatusideaalide ja -meetoditega, samuti la\u0308bilo\u0303ike metoodikast ja kasvatuslikest po\u0303himo\u0303tetest."}, {"text_idx": "#000021", "text": "Raamat sobib nii lastevanematele esmaseks tutvumiseks waldorfpedagoogika olemusega kui ka su\u0308vendavaks lugemiseks o\u0303petajatele."}, {"text_idx": "#000022", "text": "To\u0303lkinud: Maarja Daniel ja Henno Sonn"}, {"text_idx": "#000023", "text": "Raamatu autor Godi Keller on la\u0308bi eluliste na\u0308idete su\u0308damlikult ja humoorikalt kokku vo\u0303tnud oma pika ja viljaka pedagoogilise kogemuse. Keller ra\u0308a\u0308gib sellest, kuidas mo\u0303ista lapsi ja olla nende ko\u0303rval armastava ja hooliva ta\u0308iskasvanuna.\nRaamat teeb hea sissejuhatuse waldorfpedagoogika vo\u0303imalustesse, pakkudes lugemisro\u0303o\u0303mu ka neile lapsevanematele ja o\u0303petajatele, kelle lapsed ei ka\u0308i waldorfkoolis."}, {"text_idx": "#000024", "text": "Godi Keller on su\u0308ndinud ja kasvanud S\u030cveitsis. Praeguseks on ta to\u0308o\u0308tanud Norra koolisu\u0308steemis enam kui 25 aastat. Lisaks sellele on ta hinnatud koolitaja ja lektor nii kodu- kui ka va\u0308lismaal."}, {"text_idx": "#000025", "text": "ko\u0303va ko\u0308ide, illustratsioonid, retseptid, lisad, register"}, {"text_idx": "#000026", "text": "Uus ta\u0308iendatud, ajakohastatud ja u\u0308mberto\u0308o\u0308tatud va\u0308ljaanne. Teemade ulatuse ja ka\u0308sitlusviisi poolest ainulaadne no\u0303uanderaamat, mis u\u0308hendab endas meditsiini uuemad seisukohad ja autorite rikkalikud isiklikud kogemused.\nTeemad: lapseea haigused ja nende ennetamine, lapse vaimne, hingeline ja fu\u0308u\u0308siline areng, tervisekasvatus, vaktsineerimised, toitumine, kasvatusku\u0308simused, temperamendid, kooliprobleemid, seksuaalne selgitusto\u0308o\u0308, meediapedagoogika ning palju muud."}, {"text_idx": "#000028", "text": "Frans Carlgreni rikkalikult illustreeritud raamat \u201cVabaduskasvatus\u201d annab u\u0308levaate waldorfpedagoogika tekkeloost, po\u0303hiprintsiipidest ja metoodikast. Lisaks leiab u\u0308ksikasjalikke kirjeldusi lapsest tema erinevatel eluperioodidel, mida ja kuidas o\u0303petatakse ning mida sellega taotletakse. Kajastatakse ka waldorfkooli kogukonda loovat mudelit, mis vo\u0303imaldab demokraatiat ja dialoogi ko\u0303igis ku\u0308simustes ning seda nii o\u0303petajatele kui ka lastevanematele."}, {"text_idx": "#000029", "text": "Raamatu eesso\u0303na pa\u0308rineb Tiiu Kuurmelt."}, {"text_idx": "#000030", "text": "Toimetanud: Riina Grethiel ja Marko Sekitel Leppoja\nRoy Wilkinson (su\u0308nd 1911), raamatu \u201eSteinerpedagoogika vaimne aluspo\u0303hi: Waldorfkoolide olemus\u201c autor, on omamoodi \u201eelav legend\u201c waldorfliikumises u\u0308le kogu maailma. Tema kirjutatud steinerpedagoogika-alaseid ka\u0308siraamatuid ja juhiseid o\u0303petajatele kasutatakse ko\u0303igil viiel kontinendil. Igast maailma nurgast po\u0308o\u0308rduvad inimesed tema poole, et ku\u0308sida asjatundlikku no\u0303u aukartusta\u0308ratava kogemuste pagasiga inimeselt, kes suurema osa omast elust (70 aastat) o\u0303petamisele ja hiljem o\u0303petajate no\u0303ustamisele on pu\u0308hendanud."}, {"text_idx": "#000031", "text": "\u201eSteinerpedagoogika vaimne aluspo\u0303hi\u201c on suurepa\u0308rane raamat tutvustamaks Rudolf Steineri poolt va\u0308ljato\u0308o\u0308tatud ainulaadset la\u0308henemist haridusele ning on kirjutatud selges ja kergelt loetavas stiilis. Raamat ho\u0303lmab steinerpedagoogika lu\u0308hiajalugu alates esimese waldorfkooli asutamisest 1919. aastal, pakub autori su\u0308gaval mo\u0303istmisel po\u0303hinevaid to\u0303lgendusi lapsepo\u0303lve olemuse kohta ning esitab ka vaimuteaduslikku maailmavaadet kui aluspo\u0303hja sellele unikaalsele hariduse edastamise viisile. Tegemist on to\u0303epoolest va\u0308a\u0308rt raamatuga, sest praegusel ajal vajab haridus u\u0308mbermo\u0303testamist rohkem kui kunagi varem. On oluline, et haridus vastaks ta\u0308napa\u0308eva u\u0308hiskonna kiirenenud elutempoga kaasnevatele va\u0308ljakutsetele ning aitaks inimesel saavutada sisemist rahu, terviklikkust ja harmooniat, mille abil saab u\u0308ksikisikul vo\u0303imalikuks meid u\u0308mbritsevat maailma tervendada ja rikastada."}, {"text_idx": "#000032", "text": "Autori so\u0303nadest o\u0303hkub su\u0308gavat veendumust, et Rudolf Steineri antud impulss hariduse edendamiseks (ning see impulss pa\u0308rines vaimsest maailmast) suudaks ka ta\u0308napa\u0308eva u\u0308hiskonda taaselavdada. Siiski saab see vo\u0303imalikuks ainult siis, kui hariduselu kandjatel, o\u0303petajatel ja o\u0303petajate koolitajatel sa\u0308ilib kontakt vaimse maailmaga, mis vo\u0303imaldab neil olla avatud inspiratsioonile ning u\u0308hendada hariduse edastamisel eelka\u0308ijate va\u0308a\u0308rtusliku eeskuju praeguse ajastu ja konkreetsetest oludest tingitud vajadustega. Rudolf Steiner ise nimetas o\u0303petamist elavaks kunstiks \u2013 o\u0303petaja ja o\u0303pilase koosmo\u0303juks \u2013 ning heitis ko\u0303rvale ko\u0303ik dogmad, traditsioonid ja ettekirjutused."}, {"text_idx": "#000033", "text": "Mo\u0303iste \u201ewaldorf\u201c tuleneb esimesest uut tu\u0308u\u0308pi kooli nimest, mille Rudolf Steiner Stuttgardis Waldorf-Astoria vabriku to\u0308o\u0308liste lastele asutas. Olgu o\u0308eldud, et o\u0303petajate valikul ei arvestanud ta mitte niivo\u0303rd nende akadeemilist edukust, kuivo\u0303rd vo\u0303imet tegeleda lastega ning soovi su\u0308veneda inimese tervikolemuse tundmao\u0303ppimisse. Ko\u0303ige ta\u0308htsamaks pidas Steiner o\u0303petajatele esoteeriliste ku\u0308simuste tutvustamist, meenutades neile, et vaimne maailm on koosto\u0308o\u0308valmis ning o\u0303igesti ha\u0308a\u0308lestatud meeleseisundis on igal inimesel vo\u0303imalik neilt jo\u0303ududelt tuge, juhatust ja julgustust saada:"}, {"text_idx": "#000034", "text": "\u201eJuhindugem eelko\u0303ige ja\u0308rgnevast mo\u0303ttest ja laskem oma su\u0308damel ja mo\u0303istusel sellest ta\u0308ituda: needsamad vaimsed jo\u0303ud, mis on seotud ta\u0308nase vaimse liikumisega, juhivad ka universumit. Kui usume neisse headesse vaimsetesse jo\u0303ududesse, tiivustavad nad meid ning kingivad meile to\u0303elise oskuse o\u0303petada.\u201c"}, {"text_idx": "#000036", "text": "\u201eOluline on ma\u0308rkida, et Steiner ei kavatsenud kunagi luua erakoole. Waldorfkool ei su\u0308ndinud mitte ideaalsest va\u0308ljamo\u0303eldud kooliprogrammist, vaid tollaste tingimustega seotud ha\u0308davajadustest. On kahetsusva\u0308a\u0308rne, et nimetusest \u201ewaldorf\u201c on saanud silt, mis on pagendatud u\u0308hte ritta teiste \u201emeetoditega\u201c. Dr Steiner va\u0308ljendas lootust, et sellest koolist saaks omamoodi mudel vo\u0303i na\u0308idis. Ta lootis ka, et selle po\u0303himo\u0303tted ja eeskuju jo\u0303uavad u\u0308ldisesse hariduspraktikasse.\u201c"}, {"text_idx": "#000037", "text": "Roy Wilkinson on antud teemavaldkonna su\u0308gavalt la\u0308bi tunnetanud ning igast tema lausest lausa o\u0303hkub tarkust ja kogemustel po\u0303hinevat mo\u0303istmist. Ilmselgelt on autor vo\u0303tnud endale u\u0308lesandeks aidata lugejal mo\u0303ista steinerpedagoogika ajatut va\u0308a\u0308rtust. Lisaks nimetatud haridussuuna lu\u0308hiajaloole annab ta u\u0308levaate ka steinerkoolide po\u0303histruktuurist, samuti inimkonna kosmilisest pa\u0308ritolust ja lapse ja\u0308rk\u2013ja\u0308rgulisest inkarnatsiooniprotsessist, mis kajastub 7\u2013aastasteks etappideks jagunevas arenguru\u0308tmis. Autor po\u0303hjendab inimhinge avaldumist la\u0308bi mo\u0303tte-, tunde- ja tahteaspekti, jutustab eri temperamenditu\u0308u\u0308pidest ja veel paljust muustki, seostades seda ko\u0303ike haridusega. Ko\u0303neledes maailmau\u0308htsusest ja sellest la\u0308htuvalt ka erinevate o\u0303ppeainete omavahelistest seotusest, nagu ka eri distsipliinide su\u0308gavamast vaimsest ta\u0308hendusest, edastab Roy Wilkinson oma na\u0308gemust va\u0308ga selgel ja lihtsal viisil, ja\u0308ttes lugejale ruumi ka edasi mo\u0303tlemiseks. Ta jutustab inglitest, haldjatest, polaarset maailma suunavatest jo\u0303ududest, samuti sellest, kuidas lahkunud meiega unena\u0308gude kaudu u\u0308hendust vo\u0303tta vo\u0303ivad. Eraldi keskendub ta o\u0303petaja rollile ning vaimse praktika ta\u0308htsusele iga waldorfkooli o\u0303petaja elus."}, {"text_idx": "#000038", "text": "Siiski ei ole see raamat u\u0308ksnes waldorf- ehk steinerpedagoogika tutvustus. Andes raamatu juurde kuuluvas lisas u\u0308levaate vaimuteaduslikust evolutsioonika\u0308sitlusest ja kosmilise kristluse na\u0308gemusest, juhatab autor meid ka Steineri maailmaka\u0308sitluse su\u0308gavama mo\u0303istmise juurde. Siiski ro\u0303hutab Roy Wilkinson, et hoolimata maailmavaatest, mis waldorfkooli o\u0303petajat tema to\u0308o\u0308s tiivustab, peab o\u0303petajal ja\u0308tkuma tarkust hoiduda oma arusaamade pealesurumisest o\u0303pilastele. O\u0303petajal tuleks olla eeskujuks pigem oma tegude ja temast kiirguva vaimse valguse kaudu ning ja\u0308tta arenevale hingele piisavalt vabadust omi ja\u0308reldusi teha."}, {"text_idx": "#000040", "text": "\u201eAntroposoofia u\u0308lesanne on na\u0308idata to\u0303de, uut teadmist, mitte siduda end mingite konkreetsete uskumustega. Ku\u0308simus \u201emillesse antroposoofid usuvad?\u201c on mo\u0303ttetu. Siin ei ole u\u0308htki u\u0308ldkehtivat dogmat. See muudaks antroposoofia sektiks. Antroposoofe u\u0308hendab soov kuulata vaimsete asjade kohta to\u0303de.\u201c"}, {"text_idx": "#000041", "text": "(Loeng 5, Reinkarnatsioon ja karma, 5. ma\u0308rts 1912, Berliin)"}, {"text_idx": "#000042", "text": "Ka\u0308esoleva raamatu suurim va\u0308a\u0308rtus seisneb selles, et see pakub lisaks eelmainitule mo\u0303tlemisainet hariduse su\u0308gavama eesma\u0308rgi u\u0308le. Nagu u\u0308tleb raamatu eesso\u0303nas rahvusvaheliselt tuntud waldorfpedagoogika o\u0303ppejo\u0303ud ja o\u0303petajate koolitaja R. A. Jarman, vajab ta\u0308napa\u0308eva maailm vaimsest maailmast inspireeritud haridust, kus inimese olemuse iga aspekti eest, olgu see siis kehaline, bioloogiline, psu\u0308hholoogiline vo\u0303i vaimne, hoolitsetakse selle erivajadusi silmas pidades ja mitte vaid intellektuaalset arengut arvestavate kitsendavate teooriate ja\u0308rgi. Ning to\u0303epoolest, steiner- ehk waldorfpedagoogika \u2013 olles meie ajastu vajadustele vastavalt kaasajastatud \u2013 pakub to\u0303husaid lahendusi ka indigo-, kristall- ja vikerkaarelasteks nimetatud po\u0303lvkonna kasvatusku\u0308simuste puhul."}, {"text_idx": "#000043", "text": "Oma artiklis \u201eHariduse eesma\u0308rk\u201c vo\u0303tab Roy Wilkinson hariduse u\u0308lesande kokku ja\u0308rgmiste so\u0303nadega:"}, {"text_idx": "#000044", "text": "\u201eHariduse to\u0303eline eesma\u0308rk on aidata lapsel leida u\u0308les oma hingetee ning avastada oma maa peal viibimise eesma\u0308rk selle ko\u0303ige avaramas ta\u0308henduses. Iga laps toob siia maailma su\u0308ndides kaasa omadusi, mida soovib elu jooksul edasi arendada ja ta\u0308iustada. Loomulikult on iga areneva inimolendi teel ka teatud raskusi, mis vo\u0303ivad tuleneda kas liigsetest ambitsioonidest vo\u0303i eneses kahtlemisest. Ka ei ole laps kohe oma tegelikust olemusest teadlik. Seeto\u0303ttu vajab ta juhendamist omandamaks eluks vajalikke oskusi ja baasteadmisi, samuti mo\u0303istmaks sotsiaalseid suhteid ja orienteerumaks moraaliku\u0308simustes, kuid ko\u0303ige enam vajab laps siiski seda, et tema to\u0303eline olemus vo\u0303iks ja\u0308rk-ja\u0308rgult siin maailmas avalduma hakata ning leida endale selleks ka sobiva va\u0308ljundi. Inimene ei ole mutrike suures masinava\u0308rgis, vaid isiksus, kellel on oma saatus ja eluu\u0308lesanne. Hariduse eesma\u0308rk on toetada arenevat inimest eneseleidmise teel, eluu\u0308lesande avastamisel ja selle teostama asumisel.\u201c"}, {"text_idx": "#000046", "text": "Visand lapsekeskse kasvatuskunsti alustest, mis tulenevad inimese olemusliikmete ja arengu vaimuteaduslikust vaatlusest.\nSelles kirjutises vo\u0303ib juba leida neid olulisi seisukohti, millest hiljem kasvas va\u0308lja waldorfpedagoogika."}, {"text_idx": "#000047", "text": "Va\u0308ljaantud ka kogumikus \u201cLapse kasvatamine\u201d, kirjastus Premark 2018."}, {"text_idx": "#000049", "text": "To\u0303de alandlikkusest ja teenimisest, soovidest ja loobumisest\nMuinasjutud valest ja teistest pahadest harjumustest\nMuinasjutust looduspoeesiani, looma- ja taimemuinasjuttudeni\nMuinasjutust legendiks, muistendiks ja jutuks\nKas laste telerivaatamine on oht?"}, {"text_idx": "#000050", "text": "Artikleid lapsekasvatusest esimesel seitsmel eluaastal"}, {"text_idx": "#000051", "text": "Saksa keelest to\u0303lkinud: Emerendiana Silling"}, {"text_idx": "#000052", "text": "Lapse vajadustest la\u0308htuv koolieelne kasvatus\nVanemad arendavad oma laste o\u0303ppimisvo\u0303imet\nLeetrid \u2013 na\u0308ide haiguse mo\u0303tte kohta\nTV-kahjustused. U\u0308leskutse va\u0308ikestele lastele edastatavate saadete vastu\nVarajane o\u0303ppimine ja kooliminekuiga. Vabade Waldorf-koolide Liidu seisukohavo\u0303tt juunis 1970\nWaldorf-lasteaia kasvataja u\u0308lesanded, tema va\u0308ljao\u0303pe ja ta\u0308iendo\u0303pe"}, {"text_idx": "#000053", "text": "Lapse vajadustest la\u0308htuv koolieelne kasvatus"}, {"text_idx": "#000054", "text": "Vanemad arendavad oma laste o\u0303ppimisvo\u0303imet\nLeetrid \u2013 na\u0308ide haiguse mo\u0303tte kohta"}, {"text_idx": "#000055", "text": "TV-kahjustused. U\u0308leskutse va\u0308ikestele lastele edastatavate saadete vastu\nVarajane o\u0303ppimine ja kooliminekuiga. Vabade Waldorf-koolide Liidu seisukohavo\u0303tt juunis 1970\nWaldorf-lasteaia kasvataja u\u0308lesanded, tema va\u0308ljao\u0303pe ja ta\u0308iendo\u0303pe"}, {"text_idx": "#000056", "text": "Neliteist Stuttgardis ajavahemikus 21. augustist 5. septembrini 1919 Vaba Waldorfkooli asutamise puhul peetud ettekannet."}, {"text_idx": "#000057", "text": "7. septembril 1919 avati Stuttgardis esimene Vaba Waldorfkool. Enne seda, 21. augusti hommikul tulid kokku o\u0303petajad, kellel Rudolf Steiner oli palunud o\u0303ppeto\u0308o\u0308 oma ka\u0308tte vo\u0303tta, et pidada ettevalmistav kursus (nn. \u201cPedagoogika po\u0303hikursus\u201d).\nIga pa\u0308ev kella 9-11 ra\u0308a\u0308kis ta \u201cu\u0308ldisest inimo\u0303petusest\u201d, kirjeldades selles inimese ta\u0308htsamaid hingefunktsioone koos vastavate fu\u0308sioloogiliste protsessidega. Need ettekanded stenografeeriti ja avaldati pealkirja all \u201cU\u0308ldine inimo\u0303petus kui pedagoogika alus\u201d (Allgemeine Menschenkunde als Grundlage der Pa\u0308dagogik). Selles peitub Rudolf Steineri pedagoogilise tarkuse olemus.\nKell 11 algas pooleteisttunnine \u201cmetoodilis-didaktiline kursus\u201d, mis sisaldub ka ka\u0308esolevas raamatus. Selles to\u0308o\u0308tati va\u0308lja esimese kuni kaheksanda klassi o\u0303ppeplaan. Pikk rida pedagoogilisi loenguid, mida Rudolf Steiner hiljem pidas, on vaadeldavad siin visandatud motiivide variatsioonidena. See kursus on ammendamatu, ta\u0308iesti praktikale orienteeritud ka\u0308siraamat, mille juurde ikka ja ja\u0308lle tagasi po\u0308o\u0308rdutakse.\nPa\u0308rastlo\u0303unane aeg \u201cPedagoogika po\u0303hikursuses\u201d kuulus ko\u0303neharjutustele ja referaatidele. Rudolf Steiner tegi seal detailseid ettepanekuid inimlike ja ainealaste probleemide ka\u0308sitlemiseks igapa\u0308evases to\u0308o\u0308s. Avaldatud pealkirja all \u201cSeminarbesprechungen und Lehrplanvortra\u0308ge\u201c."}, {"text_idx": "#000058", "text": "Muinasjutt. Goethe vaimulaad. Goethe salajane ilmutus"}, {"text_idx": "#000059", "text": "Muinasjutt, artikkel ja 3 loenguu\u0308leskirjutust"}, {"text_idx": "#000060", "text": "Goethe vaimulaadi erilisus seisneb selles, et ta vo\u0303tab oma vaimupu\u0308u\u0308dlusse kaasa kogu maailma mitmekesisuse, ta ei pea meelelisi kogemusi madalaks. Sest inimene vajab vaimseks to\u0303usuks ko\u0303iki jo\u0303ude, mida ta saab maises elus omandada. Seda saladust ongi Goethe kujutanud oma su\u0308gavamo\u0303ttelises muinasjutus rohelisest maost ja liiliast. R. Steineri kirjutis ja kolm loengut aitavad mo\u0303ista Goethe muinasjutu va\u0308rvikat pildikeelt."}, {"text_idx": "#000061", "text": "Televisiooni fu\u0308sioloogilised mo\u0303jud ja lapse areng"}, {"text_idx": "#000062", "text": "Autor ra\u0308a\u0308gib televisiooni mo\u0303just mitme ja meil isegi ootamatu kandi pealt. Ta ei peatu pikemalt sellel, mida seal na\u0308idatakse ja kuidas see mo\u0303jub, vaid kuidas taoline na\u0308itamine ja vaatamine ise mo\u0303jutavad inimese fu\u0308sioloogilisi talitlusi. Nimelt siit ja mitte programmi sisust saab alguse televisiooniso\u0303ltuvus. Viimastel aastaku\u0308mnetel teostatud po\u0303hjalikud uurimused on na\u0308idanud, et kui lubame lapsi teleri ette ega piira vaatamisaega, siis kahjustame nende kehalist, hingelist ja vaimset arengut nii su\u0308gavalt, et hiljem pole seda vo\u0303imalik korvata. Paljud ka\u0308itumisha\u0308ired, kasvatus- ja o\u0303piraskused on laste liialdusteni kalduva telerivaatamise tagaja\u0308rg.\nRaamat kutsub teleriga teadlikumalt u\u0308mber ka\u0308ima ning pu\u0308u\u0308ab vanematele ja kasvatajatele na\u0308htavaks teha vo\u0303imalikke ohtusid, mis on telerivaatamisega seotud."}, {"text_idx": "#000064", "text": "Kasuta po\u0303himo\u0303tet \u201cva\u0308hem on rohkem\u201d, et kasvatada rahulikumad ja o\u0303nnelikumad lapsed"}, {"text_idx": "#000065", "text": "Ta\u0308napa\u0308eva u\u0308ha tempokam maailm, kus ko\u0303ike on liiga palju, peab va\u0308ljakuulutamata so\u0303da ... lapsepo\u0303lvega. Asjade ja valikute rohkus seab lapsed surve alla. Na\u0308rvilisus, probleemid o\u0303ppeto\u0308o\u0308s ja so\u0303pradega suhtlemisel ning ka\u0308itumisha\u0308ired saavad laste puhul paraku ja\u0308rjest tavalisemaks."}, {"text_idx": "#000066", "text": "Raamatus \u201eLihtsus lastekasvatuses\u201c o\u0303petab rahvusvaheliselt tunnustatud pereno\u0303ustaja Kim John Payne vanematele, kuidas laste maailma lihtsustades survet va\u0308hendada, et tagada neile kasvamiseks ja arenguks vajalik ruum ja vabadus."}, {"text_idx": "#000067", "text": "See raamat koondab endas Payne \u0301i kahe aastaku\u0308mne pikkuse no\u0303ustamisto\u0308o\u0308 jooksul kogutud tarkused ja ta\u0308helepanekud, et lo\u0303petaksite pideva laste pa\u0308rast muretsemise ja valvel oleku ning tunneksite rohkem ro\u0303o\u0303mu."}, {"text_idx": "#000068", "text": "Neile, kes soovivad laste elutempot va\u0308hendada, ent ei tea, kust alustada, pakub Payne nii inspiratsiooni kui ka konkreetsed tegevuskavad muutuste elluviimiseks, et lihtsustada kodust keskkonda, seada sisse kindlad ru\u0308tmid ja rituaalid, va\u0308hendada meedia rolli ja u\u0308htlasi vanemlikku liigsekkumist."}, {"text_idx": "#000069", "text": "Va\u0308hem tehes ja rohkem usaldades saate lastele luua pelgupaiga, mis toetab igati nende arengut ja suurendab heaolu ajal, mil nad maailma alles tundma o\u0303pivad."}, {"text_idx": "#000070", "text": "To\u0303lkija: Rootsi keelest Kadi Luuri"}, {"text_idx": "#000071", "text": "Alla seitsmeaastaste laste maailm tundub paljudele meie seast mo\u0303istatuslikuna, sest ta\u0308iskasvanuks saades oleme unustanud iseenda lapsepo\u0303lve, tollase unistuslikkuse ja ebateadlikkuse suure maailma asjadest. Meie to\u0303tlikus ja asjalikus maailmas vajab oma eluteed alustav va\u0308ike inimene teadmisi nii va\u0308lises maailmas kui ka iseenda sisemuses toimuvast. Iga laps kannab endas laulu alget, ru\u0308tmilisust, sisemist harmooniataotlust, et u\u0308hendada iseendas tervikuks isalik teadlikkus ja emalik hellus ning o\u0303rnusevajadus.\nRaamatu autor Ulla Laxe\u0301n on loov, tundeergas ning suhtlusno\u0303tke pedagoog, kes su\u0308dame ja mo\u0303istusega on kaasa aidanud laste eripa\u0308ra mo\u0303istmisele ning pu\u0308u\u0308dnud neid headuse ja armastuse abil juhtida iseendaks kasvamise teel.\nUsutavasti saab lugeja sellest raamatukesest tuge lapse ja iseenda paremaks mo\u0303istmiseks."}, {"text_idx": "#000072", "text": "Lapse kasvatamine ta\u0308hendab eelko\u0303ige lapse tingimusteta aktsepteerimist ja armastamist koos tema lapseliku olemuse isea\u0308rasustega. Kasvatamine on su\u0308dame to\u0308o\u0308 ja no\u0303uab kannatlikkust."}, {"text_idx": "#000073", "text": "Meie aega mo\u0303jutavad laialdased muutused: materiaalsete va\u0308a\u0308rtuste u\u0308lehindamine, u\u0308ha suurem so\u0303ltuvus tehnikast, keskkonna saastamine, kasvav hoolimatus ja vo\u0303o\u0303rdumine, u\u0308ha suurem eraldumine ja anonu\u0308u\u0308msus. Igau\u0308ks teab, et tuleb otsida uusi mooduseid, kui inimkond ei taha ise end hukatusse saata."}, {"text_idx": "#000074", "text": "Ent samaaegselt on ka head jo\u0303ud u\u0308llatavalt vo\u0303imsalt tegutsemas, selgemalt kui kunagi varem. Liikumised, mis toetavad rahu maailmas, vo\u0303itlevad na\u0308ljaha\u0308da vastu, tegutsevad keskkonna saastamise vastu, juurutavad va\u0308givallavaba elu ja pu\u0308u\u0308avad lepitada kirikuid omavahel."}, {"text_idx": "#000075", "text": "Neid asjaolusid arvestades on laste kasvatamine praegu raskem kui kunagi varem. Kas lapsed na\u0308itavad mateeriale ja materiaalsusele ja\u0308lle o\u0303ige koha ka\u0308tte ning teevad taas maa peal ruumi vaimsele? Kas nad suudavad rahu jalule seada ja maa uuesti taevaga u\u0308hendada?"}, {"text_idx": "#000076", "text": "On imetlusva\u0308a\u0308rne, kui palju praegused lapsevanemad \u2013 vastupidiselt varasematele vanemate po\u0303lvkondadele \u2013 oma laste teadliku kasvatamise nimel vaeva na\u0308evad. Nad on oma vastutusest teadlikud ja nad teavad, et nende praegused lapsed on tulevased ta\u0308iskasvanud. Samuti teavad nad, et lapsed saavad keerulise pa\u0308randi ja peavad olema tugevad, et see inimva\u0308a\u0308rseks muuta."}, {"text_idx": "#000077", "text": "Ometi teevad ka praegused lapsevanemad palju vigu, nagu tegid seda ka juba nende vanemad. Kuid vigadeta ei ole arengut, probleemideta ei jo\u0303uta lahenduseni. Areng on vo\u0303imalik ju ainult kontrastides ja see ho\u0303lmab ka vigu. Laste jaoks pole midagi ohtlikumat kui ta\u0308iuslikud vanemad."}, {"text_idx": "#000078", "text": "Selle raamatu u\u0308lesanne on muuta vanemaid teadlikumaks ja anda neile teada, mida omandab laps isiksuse arengu ka\u0308igus esimese seitsme eluaasta jooksul."}, {"text_idx": "#000079", "text": "Roosi saladus on varjul o\u0303ienupus."}, {"text_idx": "#000080", "text": "Dr. Ernst-Michael Kranich, su\u0308nd. 1929. to\u0308o\u0308tas (pa\u0308rast mitmeaastast tegevust vanema astme o\u0303petajana u\u0308hes Waldorfkoolis) 1962. aastast Stuttgardi Waldorfpedagoogika seminari juhatajana.\nHulk publikatsioone antroposoofilisest antropoloogiast, mitme o\u0303ppevaldkonna pedagoogilisest antropoloogiast ja goetheanistlikust loodusteadusest."}, {"text_idx": "#000081", "text": "Haridus kunsti- ja ka\u0308sito\u0308o\u0308o\u0303petuse abil\nKas Waldorfkoolid on maailmavaatelised koolid?"}, {"text_idx": "#000082", "text": "136-leheku\u0308ljeline tavaformaadis ja pehmes ko\u0308ites komplekt kahest bros\u030cu\u0308u\u0308rist"}, {"text_idx": "#000084", "text": "Rudolf Steiner ja tema pedagoogika"}, {"text_idx": "#000085", "text": "Va\u0308ike laps \u2013 kes ta on?"}, {"text_idx": "#000086", "text": "Waldorfkoolid: hirmuta o\u0303ppida, eneseteadlikult tegutseda"}, {"text_idx": "#000087", "text": "Kasvatuse ku\u0308simus kui teadvuse ku\u0308simus\nKunstiline ja praktiline kasvatus \u2013 kunstio\u0303petus ja inimeseo\u0303petus"}, {"text_idx": "#000088", "text": "Soome keelest to\u0303lkinud Ku\u0308lli Lukk\n31-leheku\u0308ljeline tavaformaadis ja pehmes ko\u0308ites bros\u030cu\u0308u\u0308r sarjast Steiner-pedagoogika"}, {"text_idx": "#000089", "text": "Selle va\u0308ljaande kolm po\u0303himuinasjuttu on algupa\u0308randi ta\u0308psed lu\u0308hendamata to\u0303lked.\nKogemuste po\u0303hjal vo\u0303ib o\u0308elda, et lihtsad muinasjutupildid vabastavad sageli just jutustatuna hingeelu sisemised, rikkaid kujutluspilte loovad jo\u0303ud, mis on joonistatud muinasjutufilmide vo\u0303i pildiseeriate vaatamisest passiivseks muutunud.\nTa\u0308htis on meeles pidada, et enamik rahvamuinasjutte, eriti need kolm siinka\u0308sitletavat, sobivad jutustamiseks alles sisemise vastuvo\u0303tmise saavutanud kooliku\u0308psele lapsele. Kuueaastasele on need muinasjutud igal juhul liiga tugevaks toiduks, mis tekitab rohkem valu kui ku\u0308llastab.\nMuinasjuttude ja muinasjutupiltide mo\u0303isteline analu\u0308u\u0308s, mo\u0303ttepa\u0308rane su\u0308venemine nendesse \u2013 nii nagu ja\u0308rgnevas kirjutises \u2013 on u\u0308ksnes ta\u0308iskasvanute jaoks. Muinasjutu \u00abseletamine\u00bb lapsele on samasugune pahategu nagu tema suust pooleldi so\u0308o\u0308dud leivatu\u0308ki a\u0308ravo\u0303tmine."}, {"text_idx": "#000090", "text": "Na\u0308ituse kataloog UNESCO rahvusvahelise hariduskonverentsi 44. istungja\u0308rguks"}, {"text_idx": "#000091", "text": "Saksa keelest to\u0303lkinud Ivar Ma\u0308nnamaa\n87-leheku\u0308ljeline suures formaadis ning pehmes ko\u0308ites raamat"}, {"text_idx": "#000092", "text": "Raamat tutvustab Waldorf-kooli po\u0303himo\u0303tteid lastekasvatuses ja waldorfpedagoogika algust."}, {"text_idx": "#000094", "text": "Soome keelest to\u0303lkinud Ku\u0308lli Lukk\n23-leheku\u0308ljeline tavaformaadis ja pehmes ko\u0308ites bros\u030cu\u0308u\u0308r"}, {"text_idx": "#000095", "text": "Steiner-kool on 12-aastane u\u0308ldkool, mis jaguneb alg- ja u\u0308laastmeks. Lisaks vo\u0303ib tegutseda eelklass ning enamuses koolides on veel ka 13. klass, kus valmistutakse u\u0308likooli sisseastumiseksamiteks.\n12-aastane Steiner-kool ei anna otseselt ettevalmistust u\u0308likooli astumiseks ega ametialast va\u0308ljao\u0303pet. Po\u0303hjendatud elukutsevaliku jaoks vajaliku ku\u0308psuse saavutamiseks ja\u0308a\u0308b o\u0303pilasele piisavalt aega."}, {"text_idx": "#000096", "text": "Bros\u030cu\u0308u\u0308r annab u\u0308levaate Steiner-kooli o\u0303ppeto\u0308o\u0308 korraldamise po\u0303himo\u0303tetest."}, {"text_idx": "#000097", "text": "Abiks arenguha\u0308irete eristamisele ja ka\u0308sitlemisele"}, {"text_idx": "#000098", "text": "Saksa keelest to\u0303lkinud Inge Tael\n56-leheku\u0308ljeline tavaformaadis ja pehmes ko\u0308ites bros\u030cu\u0308u\u0308r"}, {"text_idx": "#000099", "text": "Praegusel ajal, mil me nii lasteaias, koolis kui arstipraktikas kohtame ikka enam raskeid lapsi, osutub Lievegoedi \u00abRavipedagoogiline vaatlus\u00bb kaheldamatult oluliseks abiliseks igale arstile ja pedagoogile."}, {"text_idx": "#000100", "text": "Mo\u0303istet \u00abantroposoofia\u00bb vo\u0303ib kohata kultuurielu ko\u0303ige erinevamates valdkondades, siiski ei omata sageli o\u0303iget ettekujutust, mis selle mo\u0303iste taga peitub. Antroposoofiana mo\u0303istetakse tegelikult kolme asja:"}, {"text_idx": "#000101", "text": "dr. Rudolf Steineri loodud eksaktset teaduslikku meetodit u\u0308lemeelelise maailma uurimiseks;\nvaimuteaduslike uuringute tulemusi kui vajalikku ta\u0308iendust loodusteadustele, ajaloole ja teistele teadustele;\nvaimuteaduslike uuringute tulemuste rakendamist u\u0308hiskonna ja u\u0308ksikisiku elus. Siia kuuluvad ka ko\u0303ik kunstialad."}, {"text_idx": "#000102", "text": "Otto Fra\u0308nkl-Lundborg (1897\u20131979) on avaldanud mitmeid novelle, romaane, esseid ja lu\u0308u\u0308rikat ning oli kuni surmani na\u0308dalaajakirja \u00abDas Geotheanum\u00bb kaasto\u0308o\u0308taja, avaldades seal aastate jooksul u\u0308le 1200 retsensiooni. Entusiastliku loengupidaja ja kursuste korraldajana aitas ta energiliselt kaasa antroposoofia levitamisele."}, {"text_idx": "#000103", "text": "Originaali pealkiri: Was ist Anthroposophie?"}, {"text_idx": "#000104", "text": "Kristus ja inimkond \u2013 kurja probleem.\nRudolf Steiner ja tema sotsiaalne to\u0308o\u0308."}, {"text_idx": "#000105", "text": "54-leheku\u0308ljeline tavaformaadis ja pehmes ko\u0308ites bros\u030cu\u0308u\u0308r"}, {"text_idx": "#000106", "text": "-Steineri pedagoogika po\u0303himo\u0303tteist ja nende rakendamisest tavakoolis"}, {"text_idx": "#000107", "text": "58-leheku\u0308ljeline tavaformaadis ja pehmes ko\u0308ites bros\u030cu\u0308u\u0308r"}, {"text_idx": "#000108", "text": "-Va\u0308ljavo\u0303tteid Fr. Forsteri raamatust \u00abAutoriteet ja vabadus\u00bb\n-Ko\u0303ne kui kunst ja kasvataja\n-Kirjutamine ja lugemine o\u0303petusmeetodina Steiner-koolis\n-Kooliharidusest nii ja teisiti ehk vaadates pinginaabri vihikusse Viljandis rohelise konverentsi (ka\u0308rajate) ja\u0308rgselt"}]